cyanic-selkie/wikianc huggingface dataset:
Kwark
Voorkoms
Kwarke is nog nooit individueel waargeneem nie, net in saamgestelde deeltjies. Eksperimente in deeltjieversnellers dui wel op die bestaan van kwarke. Hulle is die boustene van deeltjies wat hadrone genoem word. ’n Meson bestaan uit ’n kwark en ’n antikwark; ’n barion bestaan uit 3 kwarke of 3 antikwarke. Protone is opgebou uit drie kwarke, waarvan een ’n afkwark en twee opkwarke is; die totale lading is dan +1 elementêre lading. Neutrone bestaan uit twee afkwarke en een opkwark, met ’n totale lading van 0.
Toulon
Geografie
Toulon lê aan die Côte d'Azur of Franse Riviera, sowat 70 kilometer oos van Marseille. Die stad word in die noorde begrens deur die berg Mont Faron met 'n hoogte van 584 meter, in die weste deur die dorpe Revest en La Seyne-sur-Mer en in die ooste deur die dorpe La Garde en La Vallette-du-Var.
Doornik
Geskiedenis
Die stad se geskiedenis begin as 'n Gallo-Romeinse dorp (Turris Nerviorum) sowat 2 000 jaar gelede. In die 5de eeu word Doornik die hoofstad van die klein Salies-Frankiese koninkryk. Die graf van koning Childeric I is hier in die 17de eeu gevind. Met die verowering van Gallië onder sy seun koning Clovis I verskuif die middelpunt van die ryk na die gewes van die Île-de-France, met Parys as die nuwe hoofstad. Tot in die 9de eeu bly Doornik 'n dorp. Die biskoppe van die graafskap Vlaandere kies Doornik as die kerklike hoofstad. In die bloeitydperk van die Vlaamse lakennywerheid (11de tot 13de eeu) groei die stad tot een van die besigste sentra, en 'n aantal beroemde geleerdes van die tyd dien hier as biskoppe. Pogings om van die stad en sy omgewing 'n kerklike prinsdom te maak word deur die Vlaamse grawe en burgers verwerp. Biskop Johannes Chevrot (1430-1468) word 'n belangrike raadgewer van die Boergondiese hertog Filips en bevorder die Vlaamse skilderskool van die 15de eeu. Die stad kom later herhaaldelik onder vreemde bewind; Britte, Nederlanders en Franse oefen hul heerskappy tot in die 18de eeu uit.
Besienswaardighede
Van die duisende ou huise wat veral in die 17de en 18de eeu ontstaan het is talle in die jaar 1940 deur 'n bomaanval vernietig. Die oudste Europese burgerhuise van 1175 is gespaar (10 en 12 rue Barre Saint-Brice). Die ou stadskern is na die Tweede Wêreldoorlog grotendeels gerestoureer; hier staan die cathédrale Notre-Dame wat tussen 1140 en 1200 opgerig is. Met sy vyf torings en 'n lengte van 134 meter is dit een van die pragtigste voorbeelde van die Romaanse argitektuur in Wes-Europa. Die katedraal beskik oor 'n indrukwekkende versameling skilderye (waaronder werke van meesters soos Rubens en Jordaens) en 'n skatkamer (waar onder meer 'n altaar van 1247 met die oorblyfsels van die heilige Eleutherius en 'n madonnafiguur uit die 13de eeu wat van ivoor gemaak is vertoon word).
Jennifer Zamudio
Loopbaan
In Junie 2022, word Jennifer benoem vir twee SAMA’s (South African Music Awards) in die kategorieë “Beste Kontemporêre Musiek Album” vir haar CD “TWINTIGEENENTWINTIG” asook vir “SAMPRA Artist of the Year”
Bedryfstelselkern
Oorsig
Die ontwikkeling van die bedryfstelselkern word beskou as een van die mees komplekse en moeilike programeertake. Die sentrale posisie van die kern in 'n bedryfstelsel maak goeie werkverrigting noodsaaklik en beteken dat die kern 'n kritiese sagtewarekomponent is. Om verskeie redes is dit dikwels nie moontlik om die abstraksiemeganismes te gebruik wat aan ander sagteware verskaf word nie.
Basiese kerndienste
'n Bedryfstelselkern kan ook die kenmerke self implementeer of op van die prosesse wat dit uitvoer staatmaa om die fasiliteite te verskaf aan ander prosesse in welke geval dit 'n interproseskommunikasie-meganisme daar moet stel om die prosesse toe te laat om die fasiliteite by mekaar onderling te kan verkry. Die kern moet dan die programme wat loop van 'n metode voorsien om versoeke te rig om toegang tot hierdie fasiliteite te verkry.
NG gemeente Vanstadensrus
Eerste leraars
Eers op 13 Desember 1939 is 'n beroep op ds. J.I. de Wet van Otjiwarongo uitgebring. So het hy die eerste leraar van die gemeente geword en ses jaar hier gearbei om die fondamentstene van die gemeente heg te lê. Ná die vertrek van ds. De Wet is 'n paar beroepe uitgebring, totdat 'n geslaagde beroep op 8 Maart 1947 op ds. J.C. Botha van Fort Jameson, tans van Fort Victoria, uitgebring is. Ná 'n tydperk van meer as twee jaar het die gemeente weer vakant geraak, totdat prop. G. Higgo op 23 Junie 1951 met handoplegging bevestig is. Hierdeur het hy die eerste proponent geword wat hier bevestig is.
Gedurende die lang vakature het ds. M. Jooste (emeritus) die gemeente bearbei. Gedurende hierdie tyd het die gemeente 'n besondere gees van eensgesindheid en samewerking ontwikkel, iets wat so nodig is, terwyl hierdie jong gemeente groot ontwikkelings tegemoetgaan. Die eredienste ens. is in 'n netjiese kerksaal gehou; die gemeente het destyds tussen 300 en 400 lidmate getel.
Hydra-sterrestelselswerm
Ondanks die feitlik ronde voorkoms in die lug, is daar bewyse in die swerm se snelhede dat dit ’n klonterige, driedimensionele verspreiding het.
Vårst
Vårst is ’n plek in die Deense Noord-Jutlandstreek van die Aalborg-munisipaliteit. Daar bly 432 inwoners (2008)
Kerk van Jesus Christus van die Heiliges van die Laaste Dae
Geskiedenis
Joseph Smith se besondere belangstelling vir die Christelike geloof is tydens 'n emosionele godsdiensopwekking in die weste van New York gewek. Verskillende Protestantse denominasies het pogings onderneem om die harte en siele van gelowiges te wen en in Smith 'n diepe gevoel van onsekerheid hoog laat loop. Terwyl sy moeder, twee broers en sy suster by die Presbiteriaanse Kerk aangesluit het, was Joseph geneig om tot die Methodistekerk toe te tree. Deur gebed het hy goddelike wysheid probeer verkry oor die ware geloof en kerk waarby hy sou aansluit. Terwyl hy 'n intense religieuse ervaring ondervind het, het God die Vader en Jesus Christus vir hom verskyn en hom laat weet dat die gesag van God en die Ware Kerk eers herstel moes word op aarde en dat hy, Joseph Smith, die verkose werktuig sou wees vir die Kerkrestourasie.
Historiese verklarings ten gunste van vrye geloofsbeoefening
Be it ordained by the City Council of the City of Nauvoo, that the Catholics, Presbyterians, Methodists, Baptists, Latter-day Saints, Quakers, Episcopals, Universalists, Unitarians, Mohammedans [Muslims], and all other religious sects and denominations whatever, shall have free toleration, and equal privileges in this city …
Bobby Jordan
Bobby Jordan (1 April 1923 – 10 September 1965) was 'n Amerikaanse akteur. Hy was bekend vir sy rolle in die rolprente A Slight Case of Murder (1938), That Gang of Mine (1940), Boys of the City (1940), en In Fast Company (1946).
Rotsgebergte
Belangrike riviere wat in die Rotsgebergte ontspring sluit in die Coloradorivier, die Missouririvier, die Rio Grande en die Yukonrivier.
Die gebied is yl bevolk, met toerisme in die talle nasionale parke en waterkragsentrales as belangrikste ekonomiese basis. Franse ontdekkers - sogenaamde voyageurs - baan hulle weg in die 17de eeu vanuit Montreal tot teenaan die Rotsgebergte: die bergreeks bly egter tot in die 19de eeu 'n groot natuurlike hindernis vir die setlaars wat weswaarts trek.
NG gemeente Frankfort
Bronne
duimnael|regs|320px|'n Onlangse foto van die kerkgebou.
Hydra-Centaurus-superswerm
Volgens ’n studie in September 2014 is die Hydra-Centaurus-superswerm net deel van ’n groter swerm, die Laniakea-superswerm, wat die Groot Aantrekker in sy middel huisves.
Adriaan Begemann
Onstuimige bediening in Pretoria
duimnael|links|270px|Die eerste kerkgeboutjie op Pretoria, opgerig in 1855. Dit het so gelyk tot dit met 'n vleuel vergroot is in 1865.
Ná sy uittrede as predikant
Begemann het op hoë leeftyd aan sy woning in Scheidingstraat, Pretoria, gesterf en lê begrawe in die Ou kerkhof.
Concepción
Klimaat
Die klimaat van Concepción word algemeen beskou as oseanies, maar met 'n droë somer nader in Februarie.
Paulus van Tarsus
Sendingreise
Die volgelinge van Jesus het Paulus aanvanklik vermy, omdat hulle nie kon glo dat die vervolger van Christene nou self ŉ Christen was nie. Dit was net Barnabas wat met Paulus gekommunikeer het. Paulus se sendingwerk het begin toe Barnabas hom in Tarsus gaan haal het vir prediking onder die heidene in Antiochië. Tydens ‘n byeenkoms van die gemeente in Antiochië het hy 'n Goddelike bevel gekry om die Evangelie ook in ander lande te gaan verkondig.
Paulus se briewe
Van die veertien briewe van Paulus wat in die Nuwe Testament opgeneem is (die sogenaamde sendbriewe), word in dertien vermeld dat Paulus die afsender is. Die Brief aan die Hebreërs is die enigste waar sy naam ontbreek. Bybelkenners meen dat sewe van die briewe van Paulus self afkomstig was, te wete Romeine, I en II Korinthiërs, Galasiërs, Filippense, I Thessalonicense en Filémon.
Jesus en Paulus
Die mening bestaan dat Paulus sy leer oor Christus aan sy opleiding by Gamaliël en aan die Hellenisme ontleen het, terwyl ander dit aan sy kontak met die eerste Christengemeentes toeskryf. Ander is van mening dat die idee van die hemelse Christus al voor die tydperk van die Nuwe Testament moes bestaan het. 'n Ander onderskeid is van die moderne Joodse denker Martin Buber (1878-1965) afkomstig. Hy sien in die Nuwe Testament twee geloofsbeskouinge.
Atomium
Die gebou is oorspronklik vir die Brusselse Wêreldtentoonstelling van 1958, die sogenaamde Expo 58, opgerig. Dit is deur die ingenieur Mozart en argitekte André en Jean Polak ontwerp. Die struktuur is 102 m hoog. Die nege 18 meter breë sfere van vlekvrye staal is met mekaar verbind om die struktuur van 'n ysterkristal wat 165 miljard keer vergroot is te vorm.
Generasie (deeltjiefisika)
In deeltjiefisika is ’n generasie (of familie) ’n afdeling van die elementêre deeltjies. Deeltjies verskil van generasie tot generasie wat hul aroma-kwantumgetal en massa betref, maar hul interaksies is dieselfde.
Villefranche-sur-Saône
Ekonomiese basis en vervoer
Die hoofsaaklike nywerhede van Villefranche-sur-Saône is wynhandel, metallurgie, tekstiele en chemie. Die belangrike snelweg Autoroute du Sud (A6/E15) loop oos van die dorp langs die Saône.
Aeroton
Aeroton is 'n industriële area van Johannesburg, Suid-Afrika. Dit val in Streek 9 of Streek F.
Langstertflap
Identifikasie
Die voël is 16 tot 20 cm lank, die broeiende mannetjie is 60 cm lank, en weeg 25 tot 46 gram. Die mannetjie verkry 'n kenmerkende swart veredos en lang stert tydens die broeiseisoen. Behalwe die lang stert het die broeiende mannetjie ook rooi skouers en breë swarterige skouers wat met witterige dofgeel begrens is. Die wyfie is groter as ander flapwyfies en die borskant is dofgelerig wit met ligte strepe op die bors en sye.
Spook-klipstamper
Voorkoms
Die vis het 'n lang en slank lyf met die dorsale vin agter op die lyf. Die pektorale vinne is lank en strek verby die bekken vinne. Die basis van die stertvin is lank en dun. Die vis is gespikkeld donkerbruin en word slegs 52 mm lank.
Leucandra tropica
Die spons behoort tot die genus Leucandra en tot die familie Grantiidae. Die wetenskaplike naam van die spesie is die eerste keer geldig gepubliseer in 1943 deur Tanita.
Rondebosch-Oos
Die NG gemeente Die Vlakte het in 1937 van die NG gemeente Rondebosch afgestig, maar het met die gedurige verhuising van Afrikaners uit die suidelike voorstede in 1989 ontbind, toe lidmate by die NG gemeente Keurboom (Claremont), NG gemeente Rondebosch en NG gemeente Van Riebeeck ingeskakel het. Keurboom en Van Riebeeck het op hulle beurt intussen ook opgehou bestaan.
Kakieverkiesing
Die eerste kakieverkiesing in Groot-Brittanje was in Oktober 1900, in die middel van die Tweede Vryheidsoorlog. Hierdie was die eerste groot oorlog waarin die Britse leër kakiekleurige uniforms gebruik het as plaasvervanger vir die bekende rooi uniforms. Ook die Britse verkiesings van 1918, 1945 en 1983 was kakieverkiesings.
Tetrasiklien
Tetrasiklien is 'n breëspektrum antibiotikum wat deur bakterieë in die genus Streptomyces geproduseer word. Tetrasiklien bind aan die 30S-ribosomale subeenheid deur die interaksie met die 16S rRNS. Hiermee verhoed die antibiotika die binding van amino-geassetileerde tRNS aan die ribosoom en gevolglik word proteïensintese in die sel gestop.
Racing Club Heemstede
Geskiedenis
In 1953 wen RCH vir die tweede keer die nasionale titel, maar met die invoer van professionele sokker in Nederland in 1956, begin die klub in die Eerste divisie (2de nasionale afdeling). In 1971 (na die tweede relegasie na die Tweede divisie in 1970) staak RCH professionele sokker. In 1989 wen die span die nasionale amateurkampioenskap.
Kuala Lumpur
Klimaat
Kuala Lumpur het 'n tropiese reënwoudklimaat, wat warm en sonnig is, tesame met baie reën, veral gedurende die Monsoonseisoen van Oktober tot Maart.
Ciudad Juárez
Sedert die stigting van die NAFTA saam met Kanada en die VSA op 1 Januarie 1994 het die stad 'n demografiese groei ervaar, veral uit die noordelike susterstad El Paso. Sedert die begin van die Dwelm-oorlog op 11 Desember 2006 is Ciudad Juárez die stad ​​met die meeste moorde. Elke dag word gemiddeld sewe mense deur Meksikaanse dwelmkartelle in die stad vermoor.
G.P. Scheepers
Herkoms en opleiding
Hy is Potchefstroomse Universiteit toe, maar hy was net 'n jaar daar toe het hy weens finansiële probleme moes gaan skoolhou. Eers was hy onderwyser in Natal by Swart Umfolosi en toe op Trompsburg in die Vrystaat aan 'n plaasskool. Sy aanstaande, Anna Botha, het op 'n plaas, Gruiskop, grootgeword. Sy was nog op skool toe Scheepers haar ontmoet. Sy was nog baie jonk toe Scheepers al haar pa vra of hy eendag met haar kon trou.
Sy bediening in Matlabas
Op 12 Oktober 1951 het die kerkraad van Matlabas besluit om te kombineer met Drieviersboom. Op dieselfde dag is ds. L.J. Botha beroep, wat bedank het, en op 11 Januarie 1952 ds. Scheepers van Ermelo-kombinasie. Laasgenoemde is op 12 Julie 1952 saam met ds. Z.C. Grobler, wat 'n beroep na Kenia aangeneem het, op Matlabas bevestig deur prof. dr. S. du Toit. Ds. G.B.S. Pasch, konsulent, en ds. P.J. Venter, vroeëre leraar van die gemeente, was ook teenwoordig.
Balfour, Mpumalanga
Distrik
Die distrik is 2 400 km2 groot en het in 1962 van Heidelberg afgestig. Die belangrikste gewas wat verbou word is mielies. Die Springfield Colleries-steenkoolmyn is 20 km suidwes van die dorp.
Yster
Kenmerkende eienskappe
Kosmologiese modelle met 'n oop heelal voorspel dat daar 'n fase behoort te bestaan waar alle materie, as gevolg van stadige fusie- en fisiereaksies, in yster sal verander.
Suiwer yster het 'n Curietemperatuur van 1085K. Onder hierdie temperatuur is die stof ferromagneties.
Geskiedenis
In die latere jare van die Zhou-dinastie (± 550 v.C.), het 'n nuwe ystervervaardigingsvermoë ontstaan as gevolg van hoogs ontwikkelde oondtegnologie. Die Chinese het hoogoonde gebou wat in staat was om temperature van meer as 1300 K te bereik, en het hiermee die vervaardiging van gietyster of ru-yster ontwikkel.
Die ontwikkeling van gietyster was stadiger in Europa omdat die smeltoonde slegs temperature van ongeveer 1000 K kon bereik. Deur 'n groot gedeelte van die Middeleeue is yster in Wes-Europa steeds gemaak deur die verwerking van sponsyster na smee-yster. Die giet van yster in Europa, het eerste in Swede plaasgevind by twee liggings, Lapphyttan en Vinarhyttan, omstreeks 1150 en 1350 n.C. Geleerdes glo dat die praktyk dalk deur die Mongole oor Rusland heen na hierdie plekke gebring is, maar daar is geen klinklare bewys vir hierdie teorie nie. 'n Mark vir hierdie gietyster goedere het in elk geval teen die laat veertiende eeu ontstaan, toe die vraag na kanonkoëls ontwikkel het.
Biologiese rol
Ysterverspreiding word goed beheer in soogdiere. Die yster wat vanuit die duodenum geabsorbeer word, word aan transferrin gebind en deur die bloed vervoer na die verskillende selle. Daar word dit deur 'n tot-nog-toe-onbekende meganisme by die teikenproteïene opgeneem.
Isotope
Yster wat natuurlik voorkom bestaan uit vier isotope: 5.845% uit radio-aktiewe 54Fe (halfleeftyd: 3.1 x 1022 jaar), 91,754% uit stabiele 56Fe, 2,119% uit stabiele 57Fe en 0,282% uit stabiele 58Fe. 60Fe is 'n uitgestorwe radionuklied wat 'n baie lang halfleeftyd gehad het (1,5 miljoen jaar). Die isotoop 56Fe is van besondere belang vir kernwetenskaplikes aangesien dit die mees stabiele kern moontlik besit. Dit is nie moontlik om fissie of fusie reaksies op 56Fe uit te voer en steeds energie vry te stel nie. Dit is vir geen ander element waar nie.
Voorsorgmaatreëls
As ysterinname oormatig is, kan 'n aantal ysteroormaat-afwykings voorkom. Om hierdie rede moet mense nie ysteraanvullings neem tensy hulle aan 'n ystertekort ly en alvorens hulle 'n dokter geraadpleeg het nie.
Europrop TP400
Ontwerp en ontwikkeling
In die gasopwekker word 'n vyfstap-tussendruk-kompressor (IP) aangedryf deur 'n enkelstap-IP-turbine en 'n teen-roterende sesstap-hoëdruk (HP) kompressor wat deur 'n enkel-fase, lugverkoelde motor aangedryf word., HP-turbine. Die totale drukverhouding is ongeveer 25: 1. Die IP-kompressor het 'n drukverhouding van 3,5: 1, en die HP-kompressor het 'n drukverhouding van ongeveer 7,2: 1.
Die enjin het op 28 Oktober 2005 die eerste keer geloop met 'n waterrem as die las. Tydens die daaropvolgende toets het die enjin sy volle kraguitset bereik. Op 28 Februarie 2006 is die enjin vir die eerste keer met die skroef aangeheg getoets.
Leucandra typica
Leucandra typica is 'n sponsspesie in die taksonomiese indeling van die kalksponse (Calcarea). Die spons leef in die see en sy steenselle bestaan uit kalsiumkarbonaat.
Die spons behoort tot die genus Leucandra en tot die familie Grantiidae. Die wetenskaplike naam van die spesie is die eerste keer geldig gepubliseer in 1883 deur Poléjaeff.
JSE
Geskiedenis
Teen 1890 het die handelsaal te klein geword en moes dit herbou word, maar die nuwe saal was spoedig uitgegroei. Handel trek toe straat toe. Die mynkommissaris het Simmondsstraat tussen Markplein en Commissionerstraat met kettings gesluit.
In 1903 is 'n nuwe gebou vir die JSE in Hollardstraat gebou. Dit was 'n verdiepinggebou wat 'n hele stadsblok opgeneem het en wat deur Fox-, Main-, Hollard- en Sauerstraat begrens is.
Willis-toring
Die Willis-toring (Engels: Willis Tower, beter bekend as die Sears-toring, Sears Tower) is 'n wolkekrabber in Chicago, Illinois in die Verenigde State van Amerika. Fazlur Khan en Bruce Graham het die gebou ontwerp en die maatskappy Sears, Roebuck and Company het dit in Augustus 1970 befonds. Die 442 m (1 451 vt) hoë gebou is in 1973 voltooi en het 108 verdiepings. Dit was sedert sy oprigting tot in 1996 die hoogste wolkekrabber ter wêreld.
Frans Oerder
Frans Oerder se werk is realisties-impressionisties. Hoewel sy skilderye kleurvol is, was kleurgebruik nooit een van die belangrikste elemente van sy werk nie en het hy baie meer aandag aan komposisie gegee. In vergelyking met sy tydgenote in Nederland (onder andere Vincent van Gogh) was Oerder baie konserwatief, maar in Suid-Afrika was sy styl heeltemal aanvaarbaar. Veral sy blomstudies was baie gewild.
Boson
Voorbeelde van bosone sluit in fundamentele deeltjies (soos die Higgsboson, die vier kragdraende bosone van die Standaardmodel en die nog teoretiese graviton van kwantumswaartekrag); saamgestelde deeltjies (mesone, stabiele kerns van ewe massagetalle, bv. deuterium, helium-4, lood-208); en kwasideeltjies (bv. Cooper-pare).
Frantz Fanon
Frantz Omar Fanon (Fort-de-France, 20 Julie 1925 – Washington, D.C., 6 Desember 1961) was 'n Franse psigiater, skrywer, Pan-Afrikaanse denker en vryheidsvegter in Algerië.
NG gemeente Hendrina
duimnael|links|270px|Die inwyding van die eerste kerkgebou op [[1 Februarie 1918.]]
Walter Meyer
Gemeentebediening
Van 1975 af het hy ook hospitaalbediening in Pretoria in opdrag van die Gereformeerde kerke in Pretoria behartig. Stadig maar seker het sy kragte herstel. Danksy sy geseënde arbeid het Elandspoort hom in 1977 tot voltydse herder en leraar van die gemeente beroep. Dit was ’n blye dag vir hom, sy gesin en die gemeente, maar die voltydse bediening het kort voor lank weer vir hom te veel geraak toe sy brose kragte snel verteer is.
NG gemeente Hendrina
Ds. Strasheim is op 28 Augustus 1926 opgevolg deur daardie groot sendingyweraar, ds. J.H.M. Stofberg, die latere sendingsekretaris van Transvaal. Dit is dan ook vanselfsprekend dat die gemeente besonder sendingbewus sou word en in 1935 word hier ook 'n sendinggemeente gestig.
Elsabe Steenberg
Publikasies
1967 - Dokter Amanda (Elsabé Ryke)
1979
1981 - Somer in 'n donkerkamer – Lois Lowry
1990 - Sneeuwitjie en die koningin se wraak – Joy Pritchard
Joubert
Joubert is 'n Franse familienaam wat algemeen onder Afrikaners van Hugenote afkoms voorkom
David Ramsey
David Ramsey (gebore 17 November 1971) is 'n Amerikaanse akteur. Hy is bekend vir sy rolle in die rolprente Pay It Forward (2000) en Draft Day (2014), en in die televisiereekse Dexter (2006) en Arrow (2012).
Bree Turner
Bree Turner (gebore 10 Maart 1977) is 'n Amerikaanse aktrise. Sy is bekend vir haar rolle in die rolprente My Best Friend's Wedding (1997), Just My Luck (2006), en The Ugly Truth (2009).
Standaardmodel
Materie- en kragvoerende deeltjies
Leptone en kwarke kan in drie generasies voorkom. Sigbare materie in die heelal bestaan egter uitsluitlik uit deeltjies van die eerste generasie: op- en afkwarke en elektrone. Deeltjies van die tweede en derde generasie is onstabiel; hulle verval in ’n breukdeel van ’n sekonde in deeltjies van die eerste generasie, maar kan wel gegenereer word deur botsings van hoë-energie-deeltjies van die eerste generasie.
Johann de Lange
Poësie
In standerd vier begin hy onder aanmoediging van Frik Pieterse (later verbonde aan die SAUK) om verse te skryf en hervat hierdie belangstelling nadat hy in standerd agt ’n tikmasjien present kry. Op hoërskool verskyn van sy verse in die skoolkoerant Die Leeutjie, maar hy begin eers ernstig dig tydens sy universiteitsloopbaan. Tydens sy studentejare is hy stigterslid van die literêre tydskrif Ensovoort en hy is ook vanaf 1979 lid van die Universiteit van Pretoria se letterkundekring, in wie se tydskrif vlieg hy ook gedigte en verhale publiseer. Die derde uitgawe van hierdie blad word verbied vanweë sy kortverhaal Die seduksie en Koos Prinsloo se verhaal Skrot. Hy, Koos en die hele redaksie van die tydskrif (wat ook Hans Pienaar insluit) word voor die tugkomitee gedaag en almal ontvang ’n opgeskorte vonnis en word verbied om verder op enige redaksie van enige universiteitspublikasie te dien. Dit is in hierdie tyd wat hy besef hoe swak sy gedigte tot op hierdie stadium is. In 1980 stuur hy van sy gedigte aan André P. Brink, van wie hy baie aanmoediging en waardevolle leiding ontvang. Later dieselfde jaar verskyn van sy verse in Standpunte en daarna ook in Spado, Ensovoort, The bloody horse en Graffier. Sy verse bring vernuwing in Afrikaans met die eksplisiete homoërotiese aard daarvan en sy verkenning van terloopse seksuele ontmoetings in die vigs-era. Ander belangrike temas in sy werk is kultusfigure en ikone soos die filmster James Dean en die rockster Curt Cobain, asook Afrikaanse letterkundige ikone soos Ingrid Jonker en C. Louis Leipoldt. In sy verse tree hy ook deurlopend in gesprek met ander digters en hulle werk.
NG gemeente Soutpan
duimnael|regs|160px|Ds. F.J. van der Merwe, van 1938 tot 1941 die gemeente se tweede leraar.
Johann de Lange
Prosa
Reeds op skool skryf De Lange prosa onder aanmoediging van sy onderwysers. Nadat hy Die eerste lewe van Colet van Etienne Leroux gelees het en sy eie seksuele verwardheid en frustrasie in die karakter van Colet herken, skryf hy ’n sielkundige novelle gelaai met simboliek en seksuele neurose. Op universiteit verskyn sy kortverhaal Die seduksie in vlieg en ’n kortverhaal van hom verskyn in 1983 in die letterkundige tydskrif Stet. Hy skryf in die tagtigerjare die prosawerk Orpheus in New York, wat nie gepubliseer word nie. Orpheus het volgens mitologie neergedaal na die Onderwêreld of hel en De Lange se Orpheus besoek in New York sy eie lyflike wêreld van genietinge, gesien as ’n besoek aan ’n ander wêreld.
Drama
In die vroeë jare tagtig beplan hy om ’n drama te skryf oor Ingrid Jonker, waarin hy groot prominensie verleen aan die bespiegeling dat Jonker nie verdrink of selfmoord gepleeg het nie, maar deur ’n geliefde vermoor is. Onder druk van Jonker se familie, vriende en medeskrywers laat vaar hy egter die plan. Sy belangstelling in Jonker lei egter tot ’n draaiboek oor haar lewe, wat hy Verdrinkte hande noem. Hiervoor ontvang hy ’n Avanti-toekenning.
Kardanophanging
Dit word ook 'n kardanusophanging of cardanophanging genoem.
Lindiwe Mazibuko
Lindiwe Mazibuko (gebore 9 April 1980) is 'n Suid-Afrikaanse politikus en 'n voormalige parlementêre leier van die amptelike opposisie, die Demokratiese Alliansie. Sy was die land se vierde jongste parlementslid, naas die ANC se Mduduzi Manana, COPE se Luzelle Adams en haar DA-kollega Masizole Mnqasela. Sy is deur sommige bestempel as 'n "opkomende ster in die parlement" en 'n moontlike toekomstige DA-leier. Sy is op 27 Oktober 2011 as die DA se parlementêre leier verkies nadat sy Athol Trollip net-net in 'n verkiesing verslaan het
Sy is in Mei 2014 deur Mmusi Maimane in die pos opgevolg toe sy kort ná die algemene verkiesing aangekondig het dat sy oorsee verder gaan studeer. Sy het in Mei 2015 haar meestersgraad in Publieke Administrasie by die Harvard-universiteit in Boston verwerf. Sedert September 2015 is sy 'n ingeskrewe student aan die "Harvard Institute of Politics". Teen Oktober 2021, is sy die Uitvoerende Direkteur van die Apolitical Academy in Suid-Afrika.
NG gemeente Heilbron
Heilbron is in Mei 1873 in sy geheel van die gemeente Kroonstad afgestig met 'n sieletal van nagenoeg 3 000. Ds. H.W. van der Merwe van Kroonstad was die eerste konsulent. Die naam Heilbron staan in verband met die fontein wat destyds baie sterk was ("Bron van Heil"). Eers op 28 Junie 1879 is prop. D.J. Minnaar as predikant bevestigdeur ds. G.W.B. van der Lingen van Kroonstad. Ds. Minnaar het die gemeente 36 jaar lank met die grootste ywer en toewyding bedien. Hy moes weens swak gesondheid aftree en neem op Sondag 26 September 1915 afskeid van die gemeente nadat hy sy emeritaat aanvaar het. Hy is in latere jare deur die hulppredikers A.J. Troskie, M.W. Odendaal en J. le Roux Hauptfleisch bygestaan.
Elarduspark-tennisklub
Mededingende en sosiale tennis word op Saterdae en weekaande (Dinsdag-, Woensdag- en Donderdagaande) gespeel.
Regente
Vanaf die 16de tot 18de eeue was die regenten (die Nederlandse meervoudsvorm vir regent) die heersers van die Nederlandse Republiek asook van die Nederlandse stede. Alhoewel dit nie formeel as 'n oorerflike maatskaplike klas gefunksioneer het nie, was hulle de facto patrisiërs, oftewel edelmanne en deel van die aristokrasie, wat vergelykbaar was met die antieke Romeinse klas van patrisiërs. Die laat-Middeleeuese Nederlandse stede is deur die vermoënde handelaarsfamilies georganiseer, wat mettertyd 'n geslote groep gevorm het. Aanvanklik kon die burgers uit die lae klasse wat deel gevorm het van die gildes en  "schutterijen" verenig om 'n teenwig teen die regenten te vorm, maar deur die loop van die 15de eeu het die administrasie van die stede en dorpe egter die karakter van 'n oligargie aangeneem. Vanaf die laat-17de eeu was die regentefamilies in staat daartoe om regeringsposte vir hulself te reserveer via kwasi-formele kontraktuele ooreenkomste. In die praktyk kon hulle posisies slegs by wyse van politiese woelinge en omwentelinge soos die Orangistiese rewolusie van 1747 en die Patriotopstand van 1785 onklaar gemaak word.
Ontwikkelinge onder die republiek
Die grondwetlike reëlings van die republiek het formeel weinig verander, vergeleke met die vorige Habsburgse Nederlande. Alhoewel daar nie meer ruimte was vir die stadhouers om 'n afgesette koning te verteenwoordig nie, het die nuwe republiek vir hulle 'n nuwe rol gevind, hoewel hulle nou hul aanstellings en opdragte van die soewereine provinsiale state ontvang het. Dieselfde 18 stede het die state opgemaak wat voorheen die stem gehad het. Iets wat egter wel na die opstand verander het, was die politieke samestelling van hierdie instellings. In die meeste stede is die ou regenten "gesuiwer" en vervang met aanhangers van die nuwe politieke bestel. Oor die algemeen is Katolieke regente met ondersteuners van die Nuwe godsdiens vervang (net soos die Katolieke lede van die ridderschappen, die groepies edelmanne wat die platteland in die state verteenwoordig het).
Gedurende daardie eeu het die regenten (van albei faksies) al hoe meer verwyderd geword van die handelaarsklasse waarvandaan hul voorgangers gekom het. Hulle het in pleks daarvan verteenwoordigers geword van die Rentier-klas wat ontstaan het as gevolg van die enorme groei van Nederlandse staatskuld as gevolg van die konflikte met Frankryk. Hierdie ekonomiese belange het ontstaan in stryd teen die kragtige politieke hervormings en hervormings in openbare finansies wat nodig sou wees om die politieke en ekonomiese krisisse wat die republiek na 1780 gekonfronteer het suksesvol te weerstaan.
Canon PowerShot A
Die Canon PowerShot A is 'n reeks digitale kameras wat deur Canon vrygestel is. Die A-reeks verteenwoordig Canon se reeks ekonomiese kameras, hoewel sy funksiestel wissel van goedkoop mik-en-druk kameras tot luukse professionele kameras wat met Canon se vlagskip G-reeks kan meeding.
Lachmiede
Geskiedenis
Hy het gedroom van ’n verenigde Arabiese koninkryk en het baie stede in Arabië verower. Hy het toe ’n groot leër op die been gebring en die koninkryk as ’n seemag ontwikkel waarvan die skepe aan die Bahreinse kus bedrywig was. Van daar het hy die kusstede van Persië aangeval – dié land was toe in ’n burgeroorlog gewikkel.
Die Lachmiede het deur die 6de eeu invloedryk gebly, maar in 602 is hul laaste koning, Nu'man III, deur die Sassanidiese koning Chosroës II laat doodmaak weens ’n valse suspisie van verraad, en die Lachmidiese Koninkryk is geannekseer. Islam het die Sassanidiese Ryk in die 7de eeu verower en die materiaal van al-Hira is gebruik om die stad Kufa te bou.
Christine Basson (aktrise)
Christine Basson (9 Junie 1941 – 10 Junie 2019) was 'n Suid-Afrikaanse aktrise.
Leucandra vesicularis
Leucandra vesicularis is 'n sponsspesie in die taksonomiese indeling van die kalksponse (Calcarea). Die spons leef in die see en sy steenselle bestaan uit kalsiumkarbonaat.
Wilma Stockenström
Stockenström is in Napier in die Overberg-distrik gebore. Nadat sy hoërskool voltooi het, studeer sy aan die Universiteit van Stellenbosch, waar sy in 1952 'n BA-graad in drama verwerf. Sy trek in 1954 na Pretoria en trou met die Estlandse taalkundige, Ants Kirsipuu. Sy woon sedert 1993 in Kaapstad.
Versamelbundels
In 2020 word haar gedigte
Lys van Landboukolleges
Suid-Afrika
Die landboukolleges in Suid-Afrika gee opleiding aan voornemende boere deur middel van voltydse en kort kursusse. Hierdie kursusse se inhoud is gewoonlik aangepas by die tipe boerdery van die streek waarin die kollege geleë is.
Jennifer Gimenez
Jennifer Gimenez is 'n Amerikaanse aktrise. Sy is bekend vir haar rolle in die rolprente Vanilla Sky (2001), Blow (2001), The Sweetest Thing (2002), en Charlie's Angels: Full Throttle (2003).
Frans
Frankiese invloede
Die Franke het oorspronklik uit die gebied van die Nederryn en Weser (in die huidige Duitsland) gekom en in die tydperk van die volksverhuising verder wes- en suidwaarts getrek. Die huidige Frankiese taalgebied sluit die gewes Franken in Noord-Beiere en Noord-Württemberg, Suid-Thuringe, Hesse, Noord-Baden, Rynland-Palts, die noordelike Elsas, Lotaringe, Saarland, Luxemburg, die Rynland, die Duitstalige gebiede van Oos-België, die Nederryn-gebied, Limburg, Holland, Zeeland, Brabant en Vlaandere in. Omtrent 500 was Keulen die sentrum van die Frankiese gebied.
Oudfrans
Die Oud-Franse (vieux français) taal het geleidelik uit die Vulgêrlatynse omgangstaal van Gallië (lingua rustica romana) ontstaan; die oudste Franstalige dokument van 842 is die Straatsburgse Ede (Latyn: Sacramenta Argentariae) wat deur Lodewyk die Duitser en Karel die Kale tydens die stryd teen hulle broer Lotharius afgelê is. Karel het die Germaanse (Oudhoogduitse), Lodewyk die Romaanse (Oudfranse) taal gebruik. Die skrywer van die eed wat gewoonlik net Latynse tekste moes handhaaf het gesukkel met die opskryf van die destydse spreektaal, en daar is soms twee spellings vir woorde soos "fradre" (wat ook as "fradra" voorkom). Lodewyk se woorde in Oudfrans:
Pro Deo amur et pro christian poblo et nostro commun salvament, dist di in avant, in quant Deus savir et podir me dunat, si salvaraeio cist meon fradre Karlo, et in adiudha et in cadhuna cosa, si cum om per dreit son fradra salvar dist, in o quid il mi altresi fazet; et ab Ludher nul plaid numquam prindrai, qui meon vol cist meon fradre Karle in damno sit.
Middelfrans
Die belangrikste wysigings op die gebied van die grammatika was die dubbele ontkenning met ne... pas, die ontwikkeling van die futur proche met aller + infinitief en die refleksiewe vorm van die werkwoord wat nou in plaas van die passief gebruik word.
In 1523 het Lefèvre d'Étaples die Nuwe Testament vertaal, vyf jaar later was ook die Hebreeuse Geskrifte in Frans beskikbaar, ondanks die hewige kritiek vanuit geleerde kringe – met name die Sorbonne. Met die vertaling van Johannes Calvyn se werke vanaf 1541 het Frans die taal van die Hugenote geword.
Nieufrans
Die moderne omgangstaal met sy talle afwykings van die grammatikale norme, die sogenaamde français avancé (Gevorderde Frans), gee 'n indruk van wat moontlik in die toekoms die nuwe standaardtaal sal wees. So is byvoorbeeld die dubbele ontkenning aan die verdwyn, en ne...pas is in die omgangstaal al vereenvoudig tot pas.
Hugenote aan die Kaap
Die Franse wou aanvanklik heeltemal apart bly van die "Duijtsche natiën". Die Hugenote was onder meer by Stellenbosch, maar veral in Drakenstein saamgekoek, want hulle wou ook nie ver uitmekaar woon nie (die verandering van woonplek is in Oktober 1688 toegelaat). Die spyt enkele dekades later om nie Nederlands te ken of meer leergeleenthede daartoe te hê nie, was hul eie skuld. Dit was egter van die begin af onvermydelik dat hulle in die bevolking met sy oorweldigende meerderheid Nederlands- en Duitssprekendes sou opgaan, veral as in ag geneem word dat van die Hugenote reeds voor hul aankoms Nederlands geken het. Die Hugenote wou op 28 November 1688 (skaars 'n maand later) ook hulle eie gemeente met eie kerkraad hê. Daarvoor het die Kommandeur sy geduld met die Hugenote verloor, hoewel ds. Pierre Simond die laaste woord gehad het: op 15 Junie 1689 skryf hy aan die Here XVII hoe ongerieflik hierdie toestande vir die Hugenote is om kerk by te woon en skool te gaan. Op 6 Desember van 1689 is 'n eie gemeente toegestaan, maar die Franse onderwys is afgekeur.
Gebrek aan moderne woordeboeke
Te midde van die ryke kulturele geskiedkundige erfenis, heers daar tot vandag toe 'n ononderbroke droogte op die Afrikaanse taalakker wat gedrukte tweetalige woordeboeke tussen Afrikaans en Frans betref. Die enigste Afrikaans-Frans/Frans-Afrikaanse woordeboek is in 1950 laas geskryf deur B. Strelen (Departement Frans) en H. L. Gonin (Departement Latyn) aan die Universiteit van Pretoria. Hierdie baanbrekerswerk het geen herdruk of verdere ontwikkeling beleef nie. Hierdie woordeboekie van altesaam 412 bladsye het, weens sy beperkte beskikbare ruimte, geen idiome of spreekwoorde opgeneem nie. Daar is ook, soos in die voorwoord aangedui is, nie 'n wye verskeidenheid woorde as alternatiewe verskaf nie. Vakkundige terme kon ook nie opgeneem word nie. By byvoeglike naamwoorde, waar die vroulike uitgang -e bestaan (soos by grand, grande), is hoofsaaklik slegs die manlike vorm verskaf. Die grootste sonde was die gebrek aan fonetiese transkripsie, maar ook woordherkomsverklarings; iets wat die Oxford Concise French Dictionary en die klein woordeboek van Harrap reeds kon bied. Inskip, Donald P. 1951. Resensie: Strelen, B. en H. L. Gonin: ,,Afrikaans-Frans en Frans-Afrikaans Woordeboek". In: Ons eie boek XVII(2):30-31 : The appearance of an Afrikaans-French and French-Afrikaans dictionary is a noteworthy event in South African cultural development. The way to understanding of the great French literary heritage will no longer lie exclusively through a third tongue, as has necessarily been the case hitherto; and we may hope also that direct contact with Afrikaans from the French side may lead to profitable exchanges and increased interest in South African affairs.
Oui, je parle Rugby
Ter geleentheid van die Rugbywêreldbeker 2007, wat vir die eerste keer in 'n Franssprekende land gehou is, het die Franse Departement van Buitelandse en Europese Sake en verskeie instellings van die Francophonie – waaronder die internasionale Franstalige televisiekanaal TV5 Monde, die internasionale radiodiens Radio France Internationale en die Alliance française in Parys – 'n veldtog begin wat buitelandse rugby-geesdriftiges aangemoedig het om Frans aan te leer.
Die veldtog se leuse – Oui, je parle Rugby ("Ja, ek praat Rugby") – was veral gemik op die sowat 450 000 internasionale besoekers en ander geesdriftiges wat die wedstryde as toeskouers gevolg het of andersins by die kampioenskap betrokke was. Frans is as 'n moderne wêreldtaal uitgebeeld, en die organiseerders het gehoop dat meer belangstellendes Franse taalkursusse aan Frankryk se kulturele instellings in die buiteland sou volg.
Leucandra villosa
Leucandra villosa is 'n sponsspesie in die taksonomiese indeling van die kalksponse (Calcarea). Die spons leef in die see en sy steenselle bestaan uit kalsiumkarbonaat.
Die spons behoort tot die genus Leucandra en tot die familie Grantiidae. Die wetenskaplike naam van die spesie is die eerste keer geldig gepubliseer in 1885 deur Lendenfeld.
Rupert Julian
Rupert Julian (25 Januarie 1879 – 27 Desember 1943) was 'n Amerikaanse akteur, regisseur, en skrywer. Hy was bekend vir sy rolle in die rolprente The Right to Be Happy (1916), The Kaiser, the Beast of Berlin (1918), en The Girl Who Ran Wild (1922).
R556 (Suid-Afrika)
Die R556 is 'n streeksroete in Suid-Afrika wat begin by die R565 by Sun City, dan suidoos gaan, die R510 kruis by Tsitsing, kruis die N4-nasionale pad en eindig waar dit aansluit by die R104 by Wolhuterskop, 20 km wes van Hartbeespoort.
Goue chromis
Die Goue chromis (Chromis ternatensis) is 'n vis wat voorkom westelike Stille Oseaan en die Indiese Oseaan; meer spesifiek aan die kus van Oos-Afrika suidwaarts tot by die suide van Mosambiek. In Engels staan die vis bekend as die Golden chromis.
Leucandra vitrea
Die spons behoort tot die genus Leucandra en tot die familie Grantiidae. Die wetenskaplike naam van die spesie is die eerste keer geldig gepubliseer in 1908 deur Urban.
Niersteen
Nierstene is vastestofneerslae van opgeloste minerale in urine wat in die nier of ureter gevind word. Hulle wissel in groottes van so klein as 'n korreltjie sand tot so groot as 'n grondboontjie. Nierstene verlaat tipies die liggaam saam met die urienstroom; as hulle groot word voor uitskeiding (in millimeter ordegroottes), kan die verstopping van 'n ureter voorkom en kan die ophoop van urine baie pyn veroorsaak wat oor die algemeen in die sy, laer buik en lies gevoel kan word. Daar bestaan geen verband tussen nierstene en galstene nie.
Oorsake
Konvensionele wysheid het tot dusver aangedui dat die inname van te veel kalsium die ontwikkeling van nierstene kan vererger, aangesien die meeste nierstene bestaan uit kalsiumoksalaat, gewoonlik in die monohidraatvorm (Whewelliet). Daar bestaan egter sterk bewyse wat aandui dat lae-kalsiumdiëte verbind kan word met 'n hoër risiko wat ironies genoeg 'n laer risiko kan meebring. Die redes hiervoor lê waarskynlik by die suurgehalte van die urine.
Simptome
Sommige pasiënte toon geen simptome totdat hulle urine bloederig vertoon nie—wat die eerste tekens van 'n niersteen kan wees. Die hoeveelheid bloed mag dalk nie voldoende wees om te kan sien nie en daarom kan die eerste aanduidings 'n mikroskopiese ontleding van die bloed wees om die teenwoordigheid van rooibloedselle in die urine vas te stel.
Britstown
Ekonomie en kommunikasie
Die ekonomie van die dorp en distrik (7 000 km2) is hoofsaaklik op merinowol gegrond. Die N12 nasionale pad loop deur Britstown en verbind die dorp met Victoria-Wes en Strydenburg. Die N10 tussen De Aar en Prieska loop noord van Britstown verby. Nog 'n buurdorp, Vosburg, is 63 km oos van Britstown geleë.
Niersteen
Secondary Prevention
A note on alcohol: Although it has been claimed that the diuretic effects of alcohol can result in dehydration, which is important for kidney stones sufferers to avoid, there are no conclusive data demonstrating any cause and effect regarding kidney stones. However, some have theorized that frequent and binge drinkers create situations that set up dehydration, (alcohol consumption, hangovers, and poor sleep and stress habits). In this view, it is not the alcohol that creates a kidney stone but it is the alcohol drinker's associated behavior that sets it up.
Henry David Thoreau
Henry David Thoreau (1817 - 1862) was 'n Amerikaanse skrywer en filosoof. Hy is veral bekend vir sy boek, Walden, waarin hy peins oor 'n eenvoudige lewe in 'n natuurlike omgewing, asook sy opstel Civil Disobedience ("Burgerlike ongehoorsaamheid"), waarin hy 'n argument stel vir individuele weerstand teen staatsregering ten tye van morele opposisie van 'n onregverdige staat.
Tennis
Die spel
Die speler staan agter die agterlyn, gooi die bal in die lug op en slaan dit dan na die afslaanhok skuins oorkant hom. Die eerste afslaan word tussen die middelmerk en die regterkantste sylyn waargeneem, en die tweede tussen die middellyn en die linkerkantste sylyn. Indien 'n speler tydens sy afslaan met die een voet die baan betree, is dit 'n voetfout en is die afslaan foutief. As die tweede afslaan ook misluk (dubbelfout), wen die teenoorgestelde kant die punt. 'n Kragtige, doeltreffende afslaan is die grondslag van goeie tennis, aangesien 'n speler sy teenstander daarmee onder druk kan plaas.
Rooiverskuiwing
Die meting van rooiverskuiwing
Rooiverskuiwing word kwantitatief uitgedruk in die relatiewe verandering z van die golflengte λ ten opsigte van die uitgestuurde golflengte λ0:
Tweeling
Identiese tweelinge
'n Identiese tweeling is afkomstig van een enkele bevrugte eiersel wat in twee gelyke dele opgesplits het. Elke deel groei en ontwikkel dan tot 'n normale individu. Sulke tweelinge is eintlik uitsonderlik, aangesien 'n normale, bevrugte eiersel (sigoot) gewoonlik geen neigings tot splitsing openbaar nie. Baie min feite is egter bekend aangaande die oorsaak van so ŉ gebeurtenis. Identiese tweelinge kom waarskynlik oral in die wêreld in dieselfde frekwensie voor.
Rooiverskuiwing
Die meting van rooiverskuiwing
As z ’n positiewe getal is (z > 0), is dit ’n rooiverskuiwing; as dit ’n negatiewe getal is (z < 0), ontstaan ’n blouverskuiwing.
Tweeling
Identiese tweelinge
By nog latere splitsing sal die twee kinders selfs binne een amnionholte ontwikkel. 'n Identiese tweeling is in oorerflike eienskappe onderling volkome identies en toon dus byvoorbeeld altyd dieselfde geslag, dieselfde haar- en oogkleur, ensovoorts. Aangesien verskille tussen hulle alleenlik deur omgewingsfaktore veroorsaak kan word, is sulke tweelinge van spesiale betekenis ten opsigte van die ondersoek na die verband tussen oorerflike eienskappe en die omgewing. Sulke kinders leen hulle ook uitstekend tot orgaanoorplantings van die een na die ander.
Swangerskap
Die kinders sien by geboorte ook heel verskillend daar uit. As die versteuring in die bloedsomloop ernstig is en reeds vroeg tydens die swangerskap intree, kan dit gebeur dat die een embrio in die uterus (baarmoeder) sterf en na mummifikasie as 'n foetus papyraceus binne die embrionale vliese van sy tweeling bly bestaan. Dit is dikwels moeilik om 'n tweelingswangerskap te diagnoseer. 'n Positiewe bewys kan egter met behulp van 'n röntgenfoto verkry word, maar weens die kans op beskadiging van die embrio word daar slegs in uitsonderlike gevalle van hierdie tegniek gebruik gemaak. Hedendaags word 'n ultrasoniese bandbeelding redelik algemeen ingespan om die aard van 'n swangerskap vas te stel.
Opvoeding en opvoedingsprobleme
Die vraag ontstaan dikwels of die handeling (bad, voeding, kleding, ensovoorts) gelyktydig of heeltemal afsonderlik moet plaasvind. So kan 'n moeder ŉ tweeling moontlik gelyktydig borsvoed, maar dit verg aanvanklik baie geduld en baie oefening voor dit glad verloop. Nie alle ouers vind dit prakties uitvoerbaar nie en die vrees bestaan altyd dat die babas nie genoeg moedersorg en -aandag kry nie. Deskundiges is huiwerig om oor hierdie soort kwessie 'n veralgemeende uitspraak te lewer en hulle is meestal van mening dat elke moeder volgens haar eie voorkeure en volgens die reaksies van die kinders self 'n oplossing moet soek wat alle partye gelyktydig sal bevredig.
So word daar byvoorbeeld klem gelê op veral die feit dat die tweeling as afsonderlike individue behandel moet word. Dit geld ook veral wanneer hulle nog klein en jonk is en net soos alle jong kinders nog nie presies 'n onderskeid kan tref tussen hulself en ander kinders nie. Die bewuswording van so 'n onderskeid is 'n belangrike ontwikkelingstaak wat bemoeilik word as die tweeling voortdurend met mekaar verwar of as 'n tweeledige eenheid bejeën word.
Sebra-kalkoenvis
Identifikasie
Die vis word tot 20 cm lank. Die vis is rooibruin van kleur met dun wit, vertikale strepe oor die lyf wat omlyn word met bruin strepe. Die pektorale vinne is witterig en is waaiervormig met stekels op die punte.
Severiano Ballesteros
Ballesteros het die Britse Ope in 1979, 1984 en 1988 gewen. Hy het ook die Amerikaanse Meesterstoernooi in 1980 en 1983 verower. In die 1980's was hy 'n paar keer die nommer-een-gholfspeler op die wêreldranglys.
Groepering (fotografie)
Beligtingsgroepering
Meeste professionele en gevorderde amateurkameras, insluitend digitale kameras, kan 'n reeks gegroepeerde foto's outomaties skiet, terwyl selfs die goedkoper soort 'n minder gerieflike, maar nog steeds effektiewe handbeligtingverstelling het.
Kootjie van den Heever
Lewe en werk
Hy gee twee jaar lank onderwys op 'n  plaasskool terwyl hy geld spaar vir verdere studie en studeer dan verder aan die Grey-Universiteitskollege op Bloemfontein, waar hy die B.A.-graad behaal. Vir 'n  tyd is hy joernalis by Die Volksblad en Die Suiderstem. Hierna verhuis hy na Johannesburg, waar hy die B.A. Honneurs-graad aan die Universiteit van die Witwatersrand verwerf. Hierna hou hy skool aan die Hoër Seunskool Jeppe en is dan vir 'n  tydjie lektor by die Universiteit van die Witwatersrand. Dan begewe hy hom in die advertensie-wêreld by die Afrikaanse Taal- en Kultuurvereniging (ATKV) en word redakteur van die Boerdery Jaarblad.
In 1945 word hy siek aan 'n  onbekende siekte wat sy spiere laat verstyf en vir negentien jaar lank is hy of bedlêend of aan 'n  rystoel gebonde. Hierna kan hy slegs met groot moeite skryf, want die knaende pyn verlaat hom nooit weer nie. In hierdie tyd is hy verbonde aan die Transvaalse Onderwysdepartement-korrespondensiekollege. Hy is lid van die Afrikaanse Skrywerskring en werk mee aan die uitgawe van die Jaarboek van hierdie liggaam.
Hy trou met Solomie Viljoen en uit die huwelik word twee dogters gebore. Op 14 Mei 1965 is hy in Johannesburg oorlede.